2015 | 01 | 10

Sajtóközlemény

„Oszkó község szennyvízkezelési programja”

**Oszkó Község Önkormányzata. 418,87 millió forintos támogatást nyert Oszkó község szennyvízkezelési programjának megvalósításához az Új Széchenyi Terv Nyugat-dunántúli Operatív Program támogatási rendszeréhez benyújtott NYDOP-4.1.1/A-11-2012-0036 azonosító-számú pályázat keretében.**

A projekt fizikai megvalósítása - a tervezési feladatok elvégzését és a közbeszerzési eljárás lefolytatását követően - 2014. decemberében indult a vállalkozói szerződés aláírásával. A fejlesztés illeszkedik a települési, illetve térségi stratégiai dokumentumokhoz, rendezési tervhez, környezetvédelmi programhoz, hulladék-gazdálkodási tervhez, melyek a csatornahálózat kialakítását, a folyékony hulladék szennyező hatásának megszüntetését elsődleges prioritásként kezelik.

A fejlesztéssel elérni kívánt legfontosabb célcsoport a lakossági célcsoport, melynek életfeltételei, illetve egészségügyi és szociális közérzete a fejlesztéssel jelentősen javulni fog, megszűnnek a szennyvízszállítással kapcsolatos szag és közegészségügyi problémák. Másik fontos célcsoport a gazdasági célcsoport, mivel a befektetők igénylik a jó környezeti állapotot. A fejlesztések, a tervezett befektetések nagy része turisztikai irányú, így kiemelten fontos, hogy a települési folyékony hulladékból adódó folyamatos szennyezés megszűnjön. A beruházás pozitív hatással lesz a településmarketingre, hiszen a csatornahálózat minél előbbi kialakítása, a projekt megvalósítása, eredményeinek kommunikációja a turisták számára pozitívumként jelenik meg. Ezen infrastrukturális háttér szükséges a további beruházásokhoz, a csatornahálózat hiánya gátolja a fejlesztések megvalósítását.

A fejlesztés eredményeként a községben elválasztó rendszerű, gravitációs csatornahálózattal kialakított szennyvízelvezetés és kezelés valósul meg. A domborzati viszonyok következtében a szennyvizek gravitációs összegyűjtése három rendszerben lehetséges a kiépített (I., II. és III. jelű) szennyvízátemelők körzeteihez igazítva a 10259 m szennyvízhálózat hosszon keresztül.

**További információ kérhető:**

**Oszkó Község Önkormányzata**

Cím: 9825 Oszkó, Rákóczi F. u. 79.

Telefon: +36-94/573-073

E-mail: jegyzo@oszko.hu

Honlap: www.oszko.hu